title: ريم فكري
text: ريم فكري تولدات فعام 2001 ف مدينة الدار البيضا، هيا مغنية وممثلة مغربية ضهرات وتشهرات فالبدية فوسائل التواصل لاجتماعي اليوتيوب وفايسبوك. هاد الشهرة لي غا تخليها تدحل للعالم دالفن من لباب لكبير. وهݣدا غا تبدا تسجل وتدوز تا فلقنوات لعمومية لمغربية فكل من قناة دوزيم وقناة اللولة. من بعد غادي تدخل فمشاركتها اللولة فلاعمال التلفزية، هاد لمشاركة لي بدات فمسلسل مول لمليح لي داز فقناة دوزيم فرمضان 2022. ولي دار ليه لاخراج لموخرج ايوب لهنود ولي شاركات فيه مع عدد من لمومتتلين لمغاربة لمعروفين بحال: عبد الاله رشيد، ، سعيد باي، ، سعد موفق، فضيلة بنموسي، كوثر تيسية، صباح بنشويخ، زهيرة صديق، عزيزة مرودي ، زينب عبيد ، حسن بديدة ومحمد الشوبي وفنانا خريين.
  
  وكانت اغنية ستيلو ورقة هي سويرتي الربح لي دخلها لعالم دالشهرة ولي دارتها فكتوبر د عام 2021. ومن بين اهم لانتاجات لي دارت، لمشاركة ديالها فاغنية ويلكام تو موروكو فلافتتاحية د لموندياليتو 2022 لي داز فلمغرب وتنضم مابين مدينة الرباط ومدينة طنجة. لاغنية لي تنتجات ف فبراير من عام 2023، ولي دار ليها لانتاج لمنتج لمغربي ريدوان. ولي شاركات فيها مع سميات معروفة ومشهوربة بحال: ديزي دروس ولفنانة اسماء لمنور ولفنان الدوزي ولفنان حاتم عمور ونعمان بلعياشي وزهير بهاوي وأمينوكس.
  
  من لأعمال دريم فكري
  
  فتمتيل 
  
   2022 : مسلسل مول لمليح
  
  فلغنا 
   2022: هو
   2021 : ستيلو ورقة
   2021: يا دنيا
   2022: جينيريك مسلسل مول لمليح
   2023: اغنية Welcome to Morocco فافتتاح لموندياليتو 2022.
  
  عيون لكلام 
  
  زيادة 2001
  مغنية مغريبية
  مومتيلة مغريبية
  ناس تزادو ف الدار البيضا